Seriens første sesong følger fem parkeringsvakter ved vaktkontoret i en norsk småby. Dennis (Sturla Berg-Johansen) er en uforbederlig skjørtejeger som alltid finner nye skjønnheter å legge an på, og en av dem han stadig forsøker å sjarmere er sin freske arbeidskollega Aase (Marianne Krogness). Selv har Aase lite hell på kjærlighetsfronten, men hun lar seg likevel ikke lure av Dennis' sjarmoffensiv. Vi møter også den pliktoppfyllende inderen Singh (Toni Usman), den nyansatte, nervøse og håpløst klønete Veslemøy (Anne Ryg), og ikke minst den bryske og hissige sjefen Gunn (Kjersti Fjeldstad), som styrer trafikkavdelingen med jernhånd.